Upplifun af kennurum , samverustundir í hléum í Norðurkjalla eða fyrir framan sjoppuna Sómalíu , skólaböllin , þar sem freistingarnar voru til að falla fyrir þeim og skólaferðalögin . Tilveran er undarlegt ferðalag . . Við vorum hluti af þessu gamla og hluti af þessu nýja . . Þau hafa haslað sér völl á öðrum sviðum – og brillerað eins þeim einum er lagið – bæði leynt og ljóst – Úr þessum hópi hafa komið bestu læknar þjóðarinnar , dómarar , fjölmiðlafólk , lögmenn , arkitektar , hagfræðingar , bókmenntafólk , músíkantar , fólk í viðskiptum og ferðaiðnaði , kennarar , embættismenn – og ég held vegna reynslu okkar sem olnbogabarna – þá séum við flest frábærir og skilningsríkir foreldrar . . Þetta hefur verið löng ferð , kæru olnbogabörn . Eins og segir í ljóðinu Hótel Jörð eftir Tómas Guðmundsson – þar sem við erum gestir og hótel okkar jörðin : En mörgum finnst hún dýr þessi hóteldvöl þó deilt sé um hvort hótelið sjálft muni græða . En við sem ferðumst eigum ei annars völ , það ER ekki um fleiri gististaði að ræða . En þar voru olnbogabörnin engir sérstakir gerendur . Ekkert olnbogabarn er mér vitanlega í kladda sérstaks saksóknara – eða blaðrandi frá sér allt vit í rannsóknarskýrslum Alþingis . Hvað sem því líður stöndum við nú á tímamótum . Við getum ekki lengur verið í hlutverki olnbogabarnana . Ég lendi ekki þar í kvöld af því að ég er á bakvakt fyrir fyrir Lögmannafélagið þennan sólarhring – ef eitthvert ykkar skyldi loks komast í kast við lögin . Elsku samstúdentar : takk fyrir það liðna – góða skemmtun og bjarta framtíð ! ( Ræða Herdísar Þorgeirsdóttur á stúdentsafmæli 1974 árgangsins frá Menntaskólanum í Hamrahlíð , 9. maí 2014 ) .